**БИҺИГИ БЫЛАТЫАММЫТ**

 (П.А. Ойуунускай кэриэһигэр)

*Иван Сысолятин*

Күнү көрсөөрү сис тыабыт

Кыһыл былаатын бааммыт.

Бу иһэр өр суохтаабыт

Биһиги Былатыаммыт.

Сэмэйдик, эрэллээхтик,

Сэргэхтик көрөн-истэн,

Кини, кини иһэр ити

Төрөөбүт төрүт буорунан.

Дьиэтэ-уота элбэҕинэн,

Тэлгэһэтэ киэҥинэн

Өҥнөөн, күүрэн көрүстэ

Чөркөөҕүн дэриэбинэтэ.

Ол турар оскуолата.

Ыччат сырды кыһата,

Арай суох былыр манна

Олоҥхолуур балаҕана.

Арай, тоҕо кинини

Көрө түһээт дьон бары

Саҥата суох киэпкэни

Устан, тохтоон ааһалларый?

Бүгүн манна биһиэхэ

Баар ол кэрэ киһибит,

Бу турар, бөһүлүөккэ

Биһиги Былатыаммыт.

Таас памятник иннигэр

Оҕонньор тохтуу түһэр.

Табаҕа да бараннар

Хамсатын уобан турар.

Турда онно уһуннук,

Тулатын умнубут курдук.

Туой киһитин одуулуур,

Тугу эрэ ботугуруур,

Хамсатын тааска тэбиир,

Элбэҕи эргитэ саныыр.

Дьириҥник , истиҥник иэйэн этэр:

-Биһиги Былатыаммыт!